Gloria Stuart

Gloria Francis Stuart (født Gloria Stewart 4. juli 1910 i Santa Monica i California, død 26. september 2010 i Los Angeles i California) var en amerikansk skuespiller.

Karriere 
Hun hadde i løpet av en karriere på over 70 år roller både innen teater, TV-produksjoner og film. Stuart var en av de mest markante skuespillerne fra Hollywoods gullalder i 1930-årene. Hun begynte smått med skuespill i high school i 1920-årene, men begynte med teater først i 1930- og 1940-årene. I 1932 fikk hun en filmkontrakt med Universal Pictures, og hun spilte blant annet i The Old Dark House (1932), Den usynlige mann (1933) og De tre musketerer (1939).

I 1945 la hun opp skuespillerkarrieren for å bli kunstner. Hun begynte blant annet med silketrykk, bonsai og decoupage. I 1970-årene tok hun filmroller igjen, blant annet i thrilleren Jennie Logans to verdener (1979) og komedien Wildcats (1986). Stuarts mest kjente rolle i senere tid var som den eldre Rose Calvert i storfilmen Titanic (1997). Hun fikk god kritikk og vant en Screen Actors Guild Award og Saturn Award for beste kvinnelige birolle. Stuart ble også nominert til Oscar for beste kvinnelige birolle og ble dermed den eldste personen som har blitt nominert til Oscar for skuespill. Hennes siste filmrolle var i Land of Plenty (2004).

Foruten karrieren som skuespiller og kunstner, var Stuart også en miljøvernforkjemper og en av grunnleggerne bak fagforeningen Screen Actors Guild.

Filmografi (utvalg) 
 1932 The Old Dark House
 1933 Kysset foran speilet
 1933 Den usynlige mann
 1933 Skandalen i Rom
 1943 Her kommer flåten
 1935 Kjærlighet og dividende
 1936 Fangen på Tortugas 
 1936 Radiostjernen
 1938 Sunnybrookfarmens yndling
 1939 De tre musketerer
 1944 Goebbels og kvinnene
 1944 The Whistler
 1979 Jennie Logans to verdener
 1997 Titanic
 2000 The Million Dollar Hotel
 2004 Land of Plenty

Referanser

Eksterne lenker 
 

Skuespillere fra USA
Hundreåringer
Personer fra Santa Monica
Fødsler i 1910
Dødsfall i 2010